Source: http://docplayer.fi/17387281-Milloin-hoitoon-sita-vastoin-muille-paivakodin-tai-koulun-lapsille-ei-suositella-ennalta-ehkaisevaa-hoitoa.html
Timestamp: 2018-01-22 10:38:48+00:00
Document Index: 13672947

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MILLOIN HOITOON?! Sitä vastoin muille päiväkodin tai koulun lapsille ei suositella ennalta ehkäisevää hoitoa. - PDF
Download "MILLOIN HOITOON?! Sitä vastoin muille päiväkodin tai koulun lapsille ei suositella ennalta ehkäisevää hoitoa."
1 MILLOIN HOITOON?! Aivokalvontulehdus Tarttuva aivokalvontulehdus (meningokokkibakteeri) tarttuu ilmasta. Bakteeri leviää ilmaan yskittäessä ja niistettäessä. Monilla lapsilla on meningokokkeja nenässä ja nielussa, vaikka he eivät olekaan sairaita. Useimmat meningokokkitapaukset ovat yksittäistapauksia, eikä kyseessä siis ole epidemia. Tauti ei ole nimestään huolimatta erityisen tarttuva. Silloin tällöin samalla alueella esiintyy useampia tapauksia. Siksi tarttuvaa aivokalvontulehdusta sairastavan lapsen kanssa samassa asunnossa asuvat yleensä vanhemmat ja sisarukset hoidetaan ennalta ehkäisevällä lääkkeellä. Sitä vastoin muille päiväkodin tai koulun lapsille ei suositella ennalta ehkäisevää hoitoa. Lapsi voidaan viedä päivähoitoon, kun hoito on lopetettu, ja kun hän voi leikkiä ja osallistua Sairaan lapsen sisarukset voivat mennä päiväkotiin, kun ennalta ehkäisevä hoito on lopetettu. Enterorokko Tauti tarttuu pisaratartunnan kautta. Se tarttuu erityisesti lapsen ulosteesta käsiin ja niistä muihin lapsiin, mutta se tarttuu myös ilman kautta. Itämisaika on 3-6 vuorokautta. Koska tauti tarttuu suhteellisen helposti ja lapsi tartuttaa jo itämisaikana, taudin leviämistä ei voida estää päivähoitopaikoissa. On tavallista, että useampi lapsi sairastuu kerralla. Lapsen on oltava kotona kunnes hän on kuumeeton ja kunnes hän voi osallistua hoitopaikan toimintaan ilman erikoishuomiota. Flunssa eli nuhakuume Flunssavirukset ovat erittäin tarttuvia. Ne tarttuvat herkimmin juuri ennen sairauden puhkeamista ja ensimmäisinä päivinä sairastumisen jälkeen. Siksi ei ole mitään aihetta eristää lasta, kun tämä on jo sairastunut. Hinkuyskä Hinkuyskä om kaikkein tarttuvin bakteerin aiheuttama sairaus Pohjois-Euroopassa. Jos päiväkotiin tulee hinkuyskäinen lapsi, yhdeksän lasta kymmenestä saa häneltä tartunnan, elleivät lapset ole sairastaneet tautia aikaisemmin tai ellei heitä ole rokotettu. Tauti tarttuu yskinnän ja aivastelun välityksellä. Hinkuyskäinen lapsi tartuttaa jo ennen taudin puhkeamista sekä jopa neljä viikkoa yskänkohtausten alkamisen jälkeen. Taudin itämisaika on 5-15 päivää.
2 Hinkuyskäistä lasta ei saa viedä päivähoitoon ennenkuin yskänkohtaukset ja hinkuva hengitys on loppunut. Jos päivähoitopaikassa huomataan hinkuyskää, alle 1-vuotiaat lapset on lähetettävä kotiin (paitsi ne, joilla on ollut aikaisemmin hinkuyskä ja ne, jotka on jo rokotettu kaksi kertaa). Isommilla lapsilla ja aikuisilla voi olla hinkuyskä ilman että he tajuavat sairastavansa hinkuyskää. Tämän takia flunssaisten ja yskivien henkilöiden on syytä pysytellä kaukana pikkuvauvoista. Influenssa Influenssa on erittäin tarttuva tauti. Se leviää ilmaan yskittäessä ja niistäessä. Koko talo on tartunta-aluetta, eli kaikki taloon tulevat altistuvat tartunnalle. Keuhkokuume Keuhkokuume leviää ilmaan yskittäessä, niistettäessä ja syljen välityksellä. Viruksen aiheuttama keuhkokuume leviää helpommin kuin bakteerin aiheuttama keuhkokuume. Kihomato Tauti tarttuu ihmisestä toiseen munien kautta. Munat ovat hyvin vastustuskykyisiä, ja ne voivat säilyä aktiivisina jopa 2 viikkoa pölyssä ja vuodevaatteissa. Asunnossa voi nopeasti olla runsaasti munia erityisesti makuuhuoneessa. Jos lapsi on saanut kihomatoja, oletettavasti koko perhe on saanut tartunnan, vaikka muiden perheenjäsenten ulosteista ei löytyisikään kihomatoja. Koko perhe on sen vuoksi hoidettava lääkkeellä. Ei erityisiä määräyksiä. Lapsi voidaan viedä päivähoitoon, mutta kihomatotartunnasta on syytä kertoa päiväkodin henkilökunnalle, koska munat leviävät ja tarttuvat helposti päiväkodissa. Kaikki päiväkodissa tartunnan saaneet on syytä hoitaa yhtäaikaa, että munista päästään eroon. Kurkunpääntulehdus Tauti leviää ilmaan yskimisen ja niistämisen yhteydessä. Vain osa tartunnalle altistuvista lapsista sairastuu kurkunpääntulehdukseen. Tauti ei ole siten erityisen tarttuva. Lapsi voi mennä päivähoitoon, kun lämpö on normaali ja kun hän voi leikkiä ja olla mukana hoitopaikan päivärytmissä tarvitsematta erityishuomiota.
3 Kuume Riippuu siitä, mikä on aiheuttanut kuumeen. Lapsi voi mennä päivähoitoon, kun lämpö on normaali ja kun hän voi leikkiä ja olla mukana hoitopaikan päivärytmissä tarvitsematta erityishuomiota. Märkärupi Märkärupi tarttuu kosketuksen ja esineiden välityksellä. Märkärupeaan kosketelleella lapsella on bakteereita sormissaan. Kun lapsi koskettaa toista lasta, bakteerit leviävät. Samalla tavoin bakteerit voivat levitä tavaroihin ja niistä toisiin lapsiin. Märkärupi tarttuu niin kauan kuin haavaumat märkivät tai niissä on rupi. Vasta kun ruvet ovat irronneet eikä uusia haavaumia tule, lapsi ei enää tartuta toisia. Märkärupi voi tarttua, vaikka hoito onkin aloitettu. Päiväkoti ja koulu: Koska pienet lapset eivät osaa huolehtia puhtaudesta ja koska he koskettelevat haavaumia jatkuvasti, tartuntavaara on olemassa. Pikkulapset eivät saa mennä päivähoitoon ennenkuin haavaumat ovat kuivuneet ja kaikki ruvet irronneet. Kouluikäiset lapset osaavat paremmin huolehtia puhtaudesta, joten he voivat mennä kouluun ja osallistua vapaa-ajan toimintaan. Miten välttää märkäruven tarttuminen päivähoidossa: * Lapsi pesee kädet saippualla joka kerta kosketeltuaan märkärupeaan. * Jokaisella lapsella on oma pyyhe. * Pyyhkeet ja petivaatteet vaihdetaan päivittäin. * Vaatteet pestään 90:ssä asteessa. * Henkilökunta pesee kätensä ja käyttää kertakäyttöpyyhkeitä joka kerta kosketettuaan märkärupea. Kädet voidaan vaihtoehtoisesti pyyhkiä desinfiontiaineella. * Perusteellinen siivous. * Tekstiilipinnat imuroidaan. * Jos lapsi on kosketellut tekstiilejä, ne pestään tai muutoin puhdistetaan. * Lelut, joissa ehkä on bakteereja, pestään päivittäin pesuaineella, mahdollisesti astianpesukoneessa. * Ovenkahvat, puhelimet yms esineet, joita monet ihmiset koskettelevat päivittäin, puhdistetaan. * Vettä kestämättömät pinnat desinfioidaan. Nielutulehdus Nielutulehdus leviää ilmaan yskittäessä ja niistettäessä. Se voi tarttua myös esineiden kuten leikkikalujen ja ovenkahvojen välityksellä. Jos lapsi saa antibiootteja, hänet voidaan viedä päivähoitoon kolmantena sairastuspäivänä. Lapsen on oltava kuumeeton.
4 Parvorokko Tauti leviää pisaratartuntana esimerkiksi siten, että tartunnan saanut lapsi yskii kohti tervettä lasta. Lapsi sairastuu 13 viikon kuluttua tartunnan saamisesta. Koska parvorokko tarttuu yleensä jo itämisvaiheessa, tautia on hyvin vaikea välttää. Lapsi voi mennä päivähoitoon, kun lämpö on normaali ja kun hän voi leikkiä ja olla mukana hoitopaikan päivärytmissä tarvitsematta erityishuomiota. Puutiaisen eli punkin purema Borrelia-bakteeri leviää vain punkista lapseen. Se ei leviä lapsesta toiseen. Lapsi voi mennä päivähoitoon, kun hän voi leikkiä ja olla mukana hoitopaikan toimissa tarvitsematta erityishuomiota. Rauhaskuume Tauti tarttuu syljen välityksellä ja voi levitä lapsesta toiseen suutelemalla. Tauti voi levitä myös leikkikaluissa tai juoma-astioissa olevan syljen välityksellä. Rauhaskuumetta sairastava lapsi voi tartuttaa muita lapsia jopa kuukausien kuluttua taudin alkamisesta. Lapsi sairastuu 3-8 viikon kuluttua tartunnasta. Lapsi voidaan viedä hoitoon, kun hän on terve, eli kun hän voi leikkiä ja osallistua hoitopaikan toimintoihin tarvitsematta erityishoitoa. Ripuli ja oksentelu Johtuu useimmiten vatsa- ja suolistotulehduksesta, joka voidaan todeta ulosteesta löytyvistä viruksista tai bakteereista. Nämä voivat levitä ulosteesta käsiin ja sen jälkeen suuhun, leikkikaluihin ja ruokatarvikkeisiin. Käsien pesu on hyvin tärkeää, erityisesti ennen ruokailua ja vessassa käynnin jälkeen, että taudin leviäminen ehkäistään. Sekä lasta koskettaneen aikuisen että lapsen itsensä on pestävä kätensä. Lapsi voi mennä päivähoitoon, kun uloste on normaalia ja oksentelu on loppunut, ja kun hän voi leikkiä ja osallistua hoitopaikan toimintaan tarvitsematta erityishoitoa.
5 RS-virus RS-virus on hyvin tarttuva. Koska tartuntariski on suurin taudin puhjetessa ja lähipäivinä sen jälkeen, lasta ei tarvitse eristää. Voidaan olettaa, että kaikki päiväkotilapset altistuvat joka vuosi tartunnalle, eikä sitä voida estää. Sairaan lapsen on kuitenkin syytä välttää kontakteja alle puolivuotisiin vauvoihin, sillä näille RS-virus voi aiheuttaa vakavan sairauden. Lapsen on oltava kotona, kunnes hän on kuumeeton ja kunnes hän voi osallistua päivähoitopaikan normaaliin toimintaan. Sammas Sammas tarttuu lapsen suusta käsiin, tuttipulloon, tuttiin ja rintakumiin. Hygienia on tärkeää suuta puhdistettaessa. Kädet on pestävä ennen hoitoa ja sen jälkeen. Jos imetyksessä käytetään rintakumia tai jos vauvalle annetaan tuttipulloa tai tuttia, ne on aina puhdistettava huolellisesti keittämällä. Lapsen tutti on puhdistettava päivittäin, ja on vältettävä panemasta sitä omaan suuhunsa. On parasta ostaa uusia tutteja hiivasienihoidon alkaessa. Päivähoitoon viemisestä ei ole olemassa erityisiä sääntöjä. Mutta yllä olevia ohjeita on noudatettava päivähoidossakin. Silmätulehdus Bakteerin aiheuttama silmätulehdus on erittäin tarttuva. Lapsi siirtää usein tulehduksen silmästä toiseen hieroessaan silmiään. Omat ja lapsen kädet on sen vuoksi muistettava pestä, kun lapsen silmänympärystää on kosketettu. Lapsi voi helposti tartuttaa sekä henkilökunnan että muut lapset. Siksi vanhemmille ilmoitetaan usein, että lapsi saa mennä päivähoitoon vasta, kun silmiä on alettu hoitaa silmätipoilla. Tämä on kuitenkin vain harvoin tarpeen. Flunssaiset lapset, jolla on vähän keltaista rähmää silmissä, voivat yleensä mennä päivähoitoon, vaikka silmiä ei ole hoidettu silmätipoilla. Seuraavissa tapauksissa voi olla tarpeen hoitaa silmiä tipoilla, ennenkuin lapsi viedään päiväkotiin: Jos silmätulehdukseen liittyy voimakasta rähmimistä. Silsa eli ihon sienitauti Silsasieni tarttuu erittäin helposti. Tartunta on yleisimmin peräisin toisesta ihmisestä, mutta sen voi saada myös eläimesta. Sieni tarttuu kosketuksen tai esim pyyhkeen välityksellä. Kädet on syytä pestä aina kun silsaa on kosketeltu. Lapsi voi mennä normaalisti päivähoitoon.
6 Suutulehdus Suutulehdus tarttuu ilmasta syljen välityksellä. Tartunnan voi saada myös esineistä, joita suutulehdusta sairastava lapsi on koskettanut. Syyhy Päivähoito ja tartunta Aikaisemmin uskottiin, että syyhy tarttuu vain, kun kaksi henkilöä nukkuu saman peiton alla. Tämä ei pidä kuitenkaan paikkaansa. Syyhypunkki tarttuu lapsesta toiseen, kun nämä telmivät ja nujuavat yhdessä. Tartunnan voi saada myös huonekaluista, vaatteista ja vuodevaatteista, koska syyhypunkki voi selviytyä hengissä parin vuorokauden ajan ihmisen ulkopuolellakin. Lapsen vaatteet ja vuodevaatteet pestään vähintään 50 asteessa ja lattiat ja huonekalut puhdistetaan perusteellisesti. Kirjoita lista kaikista henkilöistä, jotka ovat olleet kylässä tai joiden luona te olette olleet kylässä viimeisen kolmen viikon aikana. Ilmoita heille, että he ovat mahdollisesti saaneet tartunnan. Ilmoita myös asiasta kouluun tai päivähoitopaikkaan. Syylät Syyliä aiheuttava HPV-virus tarttuu lapsesta toiseen suoran kosketuksen välityksellä. Erityisesti uudet syylät tarttuvat hyvin herkästi. Jalkapohjien syylät voivat tarttua myös kosteiden, lämpiminen tilojen kuten uimahallin ja saunan lattioiden kautta. Tartunta voidaan estää käyttämällä kylpysandaaleita.virus voi tarttua myös omista syylistä muille ihoalueille, erityisesti jos lapsi koskettelee syyliään. Itämisaika on 1-8 kuukautta. Lapsi voi mennä normaalisti päiväkotiin. Täit Kaikki voivat saada täitartunnan riippumatta siitä, kuinka puhdas on. Pitkät ja likaiset hiukset eivät ole herkempiä saamaan täitä kuin lyhyet ja puhtaat hiukset. Täit elävät verta imemällä eivätkä liasta. Täit leviävät ryömimällä päästä toiseen. Ne eivät osaa lentää eivätkä hyppiä, ja tartunta tapahtuu vain, jos kaksi päätä on pitkään kosketuksissa toisiinsa. Hiuksista kammalla tai harjalla kammatut täit ovat vanhoja ja sairaita, eivätkä tartu kovin helposti. Hautomattomat saivaret (täinmunat) huonekaluissa, kammassa, myssyissä ja huiveissa voivat aiheuttaa tartunnan. Sen vuoksi voidaan melko varmasti saada tartunta, jos lainataan kampaa, harjaa tai myssyä lapselta, jolla on täitä. Mitä koulu tai päivähoitopaikka voivat tehdä, jos niiden on vaikea päästä eroon täiongelmasta?
7 Jos päiväkodissa huomataan täitä, asiasta on pikinmiten tiedotettava kaikille vanhemmille ja kehotettava heitä tarkastamaan lastensa hiukset, niska ja korvantaukset täiden ja saivareiden löytämiseksi. Apteekista voi ostaa täishampoota ilman reseptiä. Lapsen ja muiden perheenjäsenten hiukset käsitellään ohjeen mukaan ja vuodevaatteet, kammat, harjat ja päähineet pestään, jotta täitartunnasta päästään kunnolla eroon. On tärkeää, että kaikki päivähoitopaikan lapset tutkitaan ja hoidetaan samanaikaisesti. Lapsi voi mennä päivähoitoon tai kouluun, kun hoito on lopetettu. Tulirokko Tulirokko tarttuu ilmasta syljen välityksellä, mutta myös lapsen koskettamien esineiden, esim. leikkikalujen ja ovenkahvojen välityksellä. Päivähoitola: Lapsi voidaan viedä päivähoitoon, kun hän on saanut penisilliiniä 2 päivää. Lapsen on oltava kuumeeton. Välikorvantulehdus Riippuu välikorvantulehduksen syystä. Jos tulehdus on viruksen aiheuttama, tauti leviää ilmaan yskittäessä ja niistettäessä. Bakteerin aiheuttama tauti ei ole yhtä tarttuva. Välikorvantulehdus on usein seurausta pitkittyneestä flunssasta. Vauvarokko eli kolmen päivän kuume Tauti johtuu viruksesta, joka on erittäin tarttuva ja leviää ilmasta. Lapsi saa kuumeen 5-15 päivän kuluttua tartunnasta. Lapsi voi mennä päivähoitoon, kun lämpö on normaali ja kun hän voi leikkiä ja olla mukana hoitopaikan päivärytmissä tarvitsematta erityishuomiota. Vesirokko Vesirokko on erittäin tarttuva tauti, jonka itämisaika on kaksi viikkoa. Tartunnan voi saada sekä ilmasta että kosketuksesta. Vesirokko tarttuu sekä itämisaikana että taudin puhjettua - siihen asti, kunnes viimeinenkin näppylä on hävinnyt. Lapsen on oltava kotona, kunnes viimeisetkin näppylät ovat hävinneet ja kunnes hän on kuumeeton.
8 Yskä Jos yskän syynä on jokin viruksen tai bakteerin aiheuttama tulehdustauti, tartunta voi levitä ympäristöön yskänkohtauksen välityksellä. Yskänrokko eli huuliherpes Huuliherpes tarttuu kosketus- tai pisaratartuntana ihmisestä toiseen. Myös taudinkantajat tartuttavat virusta, eli tautia on vaikeaa välttää. Kun virus on aktiivinen, tauti tarttuu suoran kosketuksen välityksellä. Rakkulat tartuttavat kunnes niissä kaikissa on rupi. Lapsi voi mennä päivähoitoon ja kouluun. On tärkeää pestä kädet, että tauti ei leviä.